I.A.S., I.P.S., மற்றும் I.R.S., பணிகளுக்கான ஆயிரம் காலியிடங்களை நிரப்புவதற்காக, கடந்த மே மாதம் 26-ம் தேதி நடைபெற்ற முதல்நிலைத் தேர்வை 10 லட்சம் பேர் எழுதினர். இதன் முடிவுகள் கடந்த ஆகஸ்ட் மாதம் 2-ம் தேதி வெளியிடப்பட்டு, அதில் வெற்றி பெற்ற 13 ஆயிரத்து 500 பேர், பிரதான தேர்வு எழுத தகுதிபெற்றனர். அதன்படி, I.A.S. உள்ளிட்ட பணிகளுக்கான பிரதான தேர்வுகள், இன்று முதல் வரும் ஞாயிற்றுக்கிழமை வரை நடைபெறுகிறது. டெல்லி மற்றும் மிசோரம் மாநிலங்களில் சட்டப்பேரவை தேர்தல் நடைபெறவுள்ளதால், வரும் புதன் மற்றும் வெள்ளிக்கிழமைகளில் இத்தேர்வுகள் நடைபெறாது.